《送春有感》
宋代·五迈

东君行趣装，桃李事如梦。
蝶懒欲息游，莺老不好弄。
残红正可怜，更禁风雨送。
榆荚羞独飞，却恼杨花共。
去年於此时，客食红尘閧。
眼看豪合儿，跃马青丝鞚。
美姝舞娉婷，吹箫来紫凤。
开樽六一亭，偃盖飞来洞。
我亦强行吟，诗成和者众。
时序易推移，人事少间空。
翻思年时乐，已如耳边哄。
汪清晓坐孤寺，晴曦照华栋。
沙平嘴带鸥，山远腰横蝀。
阅书眼倍明，拈笔手犹冻。
扫地焚甲煎，呼童开腊瓮。
汲井得甘泉，沦茗试新贡。
短章写我怀，谩遣儿曹讽。